
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 
Πλήρωση θέσεων στο Επαρχείο Κυθήρων κατ’ εξαίρεση των διατά¬ 
ξεων του Ν. 1320/87.1 

Πρόγραμμα Κοινωνικού Τουρισμού 1987 — 1988.2 

Χαρακτηρισμός ως έργου τέχνης του διορόφου κτίσματος στη 
Χώρα Σφακίων, ιδιοκτησίας της Μητρόπολης Λάμπης και 

Σφακίων.3 

Χαρακτηρισμός ως έργου τέχνης της οικίας «Τζώρτζη» στον 
Αγιο Γεώργιο Νηλείας Πηλίου, ιδιοκτησίας Αριστείδη Πα- 

παδογιωργάκη.4 

Έγκριση του Ειδικού Κανονισμού Λιμένα Ηγουμενίτσας 
αριθ.5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 93136 (1) 

Πλήρωση θέσεων στο Επαρχείο Κυθήρων κατ’ εξαίρεση των διατά¬ 
ξεων του Ν. 1320/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Σύμφωνα με: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

2. Τις διατάξεις της περ. ιγ της παρ. 4 του άρθρου 1 του. Ν. 
1320/83 «Πρόσληψη στο Δημόσιο Τομέα και άλλες διατάξεις». 

3. Την αριθ. 142/23.3.1987 πράξη του Υπουργού Προεδρίας της 
Κυβέρνησης «έγκριση πλήρωσης θέσεων προσωπικού στο Επαρ¬ 
χείο Κυθήρων». 

4. Τις εξαιρετικές υπηρεσιακές ανάγκες σε προσωπικό, αποφασί¬ 
ζουμε: 

1. Εξαιρούμε από τις διατάξεις του Ν. 1320/83 την πλήρωση 
των παρακάτω θέσεων προσωπικού του Υπουργείου Εργασίας, για 
το Επαρχείο Κυθήρων: 

1) Μιας (1) θέσεως κατηγορίας ΔΕ κλάδου ΔΕ Δ/κού — Λογ/- 
κού. 

2) Μιας (1) θέσεως κατηγορίας ΔΕ κλάδου ΔΕ Τεχνικού. 

Η απόφαση αυτή να δημοσιευθεί στην Εφημερίδα. της Κυ¬ 
βέρνησης. 

Αθήνα, 27 Μαίου 1987 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΑΠΟΣΤ. ΚΑΚΛΑΜΑΝΗΣ ΚΩΣΤΑΣ ΠΑΠΑΝΑΓΙΩΤΟΥ 


Αριθ. 516331/ειδ. αρ. 42 (2) 

Πρόγραμμα Κοινωνικού Τουρισμού 1987 — 1988. 

Ο ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1624/51, «περί συστάσεως ΕΟΤ», όπως 
τροποποιήθηκαν και συμπληρώθηκαν μέχρι σήμερα. 

2. Τον Οικονομικό Κανονισμό του ΕΟΤ. 

3. Την αριθ. 5267.34/ειδ. αριθ. 99/29.7.86 απόφαση Υφυπουργού 
Εθνικής Οικονομίας περί τιμών ξενοδοχειακών επιχειρήσεων για το 
χρονικό διάστημα από 1.1.87 μέχρι 31.12.87. 

4. Την ΔΙΟΝΟΣΕ 287/13.2.87 απόφαση Πρωθυπουργού και 
Υπουργού Εθνικής Οικονομίας σχετικά με την ανάθεση αρμοδιοτή¬ 
των στον Υφυπουργό Εθνικής Οικονομίας Αντώνη Γεωργιάδη 
(81/τεύχος Β/13.2.87). 

5. Την σύσκεψη που έγινε στην Υπηρεσία μας με εκπροσώπους 
της Δ/νσης ΙΓ' — ΙΔ' και της ΞΕΝΙΑ Α.Ε. 

6. Το αριθ. 13/17.3.87 Υ.Σ. μας στην Δ/νση ΙΓ' — ΙΔ'. 

7. Την αριθ. 16/10.4.87 έγγραφη ενημέρωση στον Γ.Γ. ΕΟΤ. 

8. Το αριθ. 509777/1.4.87 έγγραφό μας στην ΞΕΝΙΑ Α.Ε. 

9. Τα ΑΠ ΕΟΤ 6083/6.2.87, 13002/18.3.87 και 18919/21.4.87 
έγγραφα του Δήμου Σιδηροκάστρου. 

10. Το ΑΠ ΕΟΤ 511142/9.4.87 έγγραφό μας στο Δήμο Σιδηρο- 
κάστρου. 

11. Το ΑΠ. Γ/125/13.4.87 (ΑΠ ΕΟΤ 19014/21.4.87) έγγραφο 
της Γ.Γ. Ισότητας. 

12. Τα 240/23.4.87 (ΑΠ ΕΟΤ 20589/27.4.87) και 262/11.5.87 
(ΑΠ ΕΟΤ 23373/13.5.87) έγγραφα της ΞΕΝΙΑ Α.Ε. 

13. Το Φ. 77/102055/31.3.87 (ΑΠ ΕΟΤ 15706/2.4.87) έγγραφα 
της Σ.Τ.Ε. 

14. Την ΑΠ ΕΟΤ 16318/6.4.87 αίτηση του Αγρότοτουριστικού 
Συνεταιρισμού Πέτρας Μυτιλήνης. 

15. Την αριθ. 393/15/14.5.87 απόφαση Δ.Σ. ΕΟΤ 

16. ΣΑΕ 011/18.5.87, αποφασίζουμε: 

Εγκρίνουμε την 393/15/14.5.87 απόφαση Δ.Σ. ΕΟΤ για την 
εφαρμογή ετήσιου προγράμματος Κοινωνικού Τουρισμού 
1987 - 1988, ως εξής: 

1. Εγκρίνουμε το ποσό δρχ. 120.000.000 (εκατόν είκοσι εκατομ¬ 
μύρια) από το πρόγραμμα Δημοσίων Επενδύσεων για τον Κοινωνι¬ 
κό Τουρισμό να διατεθεί για τις ανάγκες των προγραμμάτων Κ.Τ. 

2. Καθορίζουμε τη κρατική επιδότηση σε 800 δρχ. για κάθε 
άτομο την ημέρα, για-τα ξενοδοχεία, παραδοσιακούς οικισμούς και 
Αγροτοτουριστικούς Συνεταιρισμούς και σε 300 δρχ. για ΠΛ- 
ΜΡΙΝ08. 

Καθορίζουμε τις κατηγορίες των δικαιούχων και εγκρίνουμε 
τους όρους και προϋποθέσεις βάσει των οποίων θα χορηγούνται τα 
Λ.Κ.Τ., όπως αναφέρονται στη συνημμένη κατάσταση που αποτελεί 
αναπόσπαστο μέρος της παρούσης. 

4. Εγκρίνουμε να χρησιμοποιηθούν τα υπόλοιπα των δελτίων 
Κοινωνικού Τουρισμού 1985 — 1986, με τη σφραγίδα των νέων πο¬ 
σών επιδότησης ανάλογα αν είναι για ξενοδοχεία ή ΘΑΜΡΙΝίίδ και 
τη σφραγίδα του Γενικού Γραμματέα, καθώς και τα δελτία που θα 
εκδοθούν να ισχύουν για το πρόγραμμα 1987 - 1988. 

- Σαν αποδεικτικό στοιχείο παροχής Δ.Κ.Τ. από τα αρμόδια κέν¬ 
τρα διανομής καθορίζεται η σφράγιση του βιβλιαρίου ασθένειας ή 
κάθε άλλου αποδεικτικού στοιχείου που τα αντικαθιστά, όπου απα¬ 
ραίτητα αναφέρεται και ο αύξων αριθμός δελτίου που χορηγήθηκε. 

— Οσοι δικαιούχοι δεν υποβάλλουν φορολογική δήλωση, λόγω 
χαμηλού εισοδήματος, παίρνουν Δ.Κ.Τ. με την επίδειξη του πρόσφα¬ 
του αποκόμματος σύνταξης ή μισθοδοσίας και την προσκόμιση υπεύ¬ 
θυνης δήλωσης του Ν. 105/69, στην οποία θ’ αναφέρεται ότι το σύ¬ 
νολο των ετήσιων εσόδων τους δεν ξεπερνά τα ποσά που έχουν καθο¬ 
ριστεί για τις ανάλογες κατηγορίες. 

— Διευκρινίζουμε ότι δελτία Κοινωνικού Τουρισμού δικαιούνται 
και τα προστατευόμενα μέλη των· δικαιούχων, εφόσον αποδεικνύεται 
η μη άσκηση βιοποριστικού επαγγέλματος και η ασφάλιση από τον 
κυρίως ασφαλισμένο. 

5. Καθορίζουμε τη διάρκεια των διακοπών των δικαιούχων από 
5 — 7 ημέρες από Μάη — Σεπτέμβρη και από 2 — 7 ημέρες από 
Οκτώβρη — Μάρτη 1988 και σ’ ένα μόνο ξενοδοχειακό κατάλυμα. 

6. Εγκρίνουμε τη συμμετοχή των τουριστικών καταλυμάτων που 
λειτουργούν με Αυτεπιστασία του ΕΟΤ, ήτοι των ΞΕΝΙΑ με ημιδια¬ 
τροφή και €ΑΜ ΡΙΝΟδ με διανυκτέρευση και των παραδοσιακών 
οικισμών είτε μόνο με διανυκτέρευση, είτε με διανυκτέρευση και 
πρωινό, καθορίζοντας τις τιμές για κάθε άτομο ημερησίως, καθώς 
και τα χρονικά διαστήματα συμμετοχής τους, όπως και ο συνημμέ¬ 
νος πίνακας καταλυμάτων που αποτελεί αναπόσπαστο μέρος της πα¬ 
ρούσης. 

ΣΗΜΕΙΩΣΗ: 

Στα ΘΑΜΡΙΝ05 οι δικαιούχοι δεν θα καταβάλλουν καμία συμ¬ 
μετοχή. ' 

Διευκρινίζεται ότι: Η διαρρύθμιση των σπιτιών που ανήκουν στους 
παραδοσιακούς οικισμούς είναι τέτοια που κάνει υποχρεωτική την 
ενοικίαση του κάθε σπιτιού μόνο από ομάδες ατόμων ισάριθμες με 
τον αριθμό των κλινών (δηλαδή ομάδες από συγγενείς και φίλους). 

7. Εγκρίνουμε τη σύναψη ενιαίας σύμβασης μεταξύ ΕΟΤ - 
Σ.Ί ,Ε. και της Α.Ε. ,ζΕΝΙΑ για όλες τις μονάδες που εκμεταλλεύο¬ 
νται και πρόκειται να συμμετάσχουν στο παραπάπων πρόγραμμα 
Κοινωνικού Τουρισμού. 

8. Εγκρίνουμε τη συμμετοχή στο πρόγραμμα Κοινωνικού Τουρι¬ 
σμού των Αγροτοτουριστικών Συνεταιρισμών και τη σύναψη συμβά¬ 
σεων μεταξύ ΕΟΤ και αυτών νόμιμα εκπροσωπουμένων βάσει του 
καταστατικού τους. 

Οι προσφερόμενες τιμές δεν θα ξεπερνούν το ποσό των χιλίων εξα- 
κοσίων (1.600) δρχ. (800 δρχ. επιδότηση - 800 δρχ. συμμετοχή δι¬ 
καιούχου) κατ’ άτομο ημερησίως για τις περιπτώσεις που θα παρέχε¬ 
ται διανυκτέρευση με ημιδιατροφή και το ποσό των χιλίων διακο- 
σίων (1.200) δρχ. κατ’ άτομο ημερησίως στις περιπτώσεις που παρέ¬ 
χεται μόνο διανυκτέρευση και πρωινό. 

Οι όροι των συμβάσεων που θα υπογραφούν με τα τουριστικά κα- 
ταλύματα να εγκριθούν με τις σχετικές εκτελεστικές αποφάσεις Γ.Γ. 

9. Εγκρίνουμε την ένταξη των Δημοτικών Τουριστικών Επιχει¬ 
ρήσεων που έχουν δηλώσει επιθυμία συμμετοχής στο πρόγραμμα, 
καθώς και τη δυνατότητα συμμετοχής όσων δημοτικών επιχειρή¬ 
σεων υποβάλλουν αίτημα κατά τη διάρκεια του προγράμματος και 
τη σύναψη σχετικών συμβάσεων, με τους όρους και τις προϋποθέσεις 
που ισχύουν για τα άλλα τουριστικά καταλύματα. 

10. Εγκρίνουμε την κατάρτιση και εφαρμογή ειδικών προγραμ¬ 
μάτων που θα προκύπτουν κατά τη διάρκεια του προγράμματος, σε 
συνεργασία και με άλλους φορείς και ύστερα από έγκριση σχετικών 
κονδυλίων που θ’ απαιτηθούν γι’ αυτά. 

11. Εξουσιοδοτούμε τον Γ.Γ. ΕΟΤ για τη ρύθμιση των λεπτομε¬ 
ρειών του προγράμματος. 

12. Η παρούσα απόφαση να δημοσιευθεί στην Εφημερίδα της Κυ¬ 
βέρνησης. 'λθήνα^ 27 ΜαΓου 1987 

Ο ΥΦΥΠΟΥΡΓΌΣ ΕΘΝΙΚΗΣ ΟΙΚΟΝΟΜΙΑΣ 
ΑΝΤΩΝΗΣ ΓΕΩΡΓΙΑΔΗΣ 


ΠΙΝΑΚΑΣ I 

ΚΑΤΗΓΟΡΙΕΣ - ΟΡΟΙ & ΠΡΟΫΠΟΘΕΣΕΙΣ 
Α. ΕΡΓΑΖΟΜΕΝΟΙ 

Σε Κρατικούς φορείς (Δημόσιο) ή στον Ιδιωτικό Τομέα με σχέση 
εξαρτημένης εργασίας (που δεν δικαιούνται των παροχών της Εργα¬ 
τικής Εστίας), εφόσον έχουν τα παρακάτω εισοδήματα: 

ΠΡΟΫΠΟΘΕΣΕΙΣ: 

1. Για μεμονωμένα άτομα το ανώτατο όριο των καθαρών φορο¬ 
λογητέων εισοδημάτων είναι το ποσό των 910.000 δρχ. προσαυξα¬ 
νόμενο κατά 84.000 δρχ. για κάθε προστατευόμενο μέλος. 

2. Για έγγαμους εργαζόμενους, το ανώτατο όριο των καθαρών 
φορολογητέων εισοδημάτων είναι: 

α) ' Οταν εργάζεται ο ένας από τους δύο συζύγους: 1.120.000 δρχ. 
προσαυξανόμενο κατά 84.000 δρχ. για κάθε προστατευόμενο μέλος. 

β) Οταν εργάζονται και οι δύο σύζυγοι ή ο ένας είναι εργαζόμενος 
και ο άλλος ελεύθερος επαγγελματίας: 1.540.000 δρχ., προσαυξανό¬ 
μενο κατά 84.000 δρχ. για κάθε προστατευόμενο μέλος. 

Σημ.: Ο ελεύθερος επαγγελματίας δεν είναι δικαιούνος Δ.Κ.Τ 
ΔΙΚΑΙΟΛΟΓΗΤΙΚΑ: 

Η επίδειξη των παρακάτω δικαιολογητικών είναι απαραίτητη για 
να μπορούν οι εργαζόμενοι να παίρνουν δελτία Κοινωνικού Τουρι¬ 
σμού: 

1. Αστυνομική ταυτότητα. 

2. Εκκαθαριστικό σημείωμα της εφορίας ή υπεύθυνη δήλωση του 
Ν. 105 ότι δεν υποβάλλεται δήλωση στην εφορία και το τελευταίο 
απόκομμα μισθοδοσίας. 

3. Ατομικό και οικογενειακό βιβλιάριο ασθένειας, το οποίο σφρα- 
γίζεται κατά την χορήγηση των δελτίων Κοινωνικού Τουρισμού. 

Β. ΣΥΝΤΑΞΙΟΥΧΟΙ: 

ΠΡΟΫΠΟΘΕΣΕΙΣ: 

Συνταξιούχοι (που δεν δικαιούνται των παροχών της Εργατικής 
Εστίας) εφόσον έχουν τα παρακάτω εισοδήματα: 

1 . Για μεμονωμένα άτομα, το ανώτατο όριο των καθαρών φορο¬ 
λογητέων εισοδημάτων είναι το ποσό των 910.000 δρχ. 

2. Για οικογένεια συνταξιούχων το ανώτατο όριο των καθαρών 
φορολογητέων εισοδημάτων είναι: 

α. Όταν είναι συνταξιούχος ο ένας από τους δύο συζύγους- 
1.120.000 δρχ. 

2. Οταν και οι δύο σύζυγοι είναι συνταξιούχοι ή ο ένας συνταξιού¬ 
χος και ο άλλος εργαζόμενος 1.260.000 δρχ. 

I ια τους συνταξιούχους δεν προβλέπεται προσαύξηση για τα προ¬ 
στατευόμενα μέλη. 

ΔΙΚΑΙΟΛΟΓΗΤΙΚΑ: 

Η επίδεικη των παρακάτω δικαιολογητικών είναι απαραίτητη για 
να μπορούν οι συνταξιούχοι να παίρνουν δελτία Κοινωνικού Τουρι¬ 
σμού: 

1. Αστυνομική ταυτότητα. 

2. Εκκαθαριστικό σημείωμα της Εφορίας ή υπεύθυνη δήλωση του 
Ν. 105 ότι δεν υποβάλλεται δήλωση στην εφορία και το τελευταίο 
απόκομμα σύνταξης. 

3. Ατομικό και οικογενειακό βιβλιάριο ασθένειας, το οποίο σφρα¬ 
γίζεται κατά την χορήγηση δελτίου Κοινωνικού Τουρισμού. 

Γ. ΛΟΙΠΕΣ ΚΑΤΗΓΟΡΙΕΣ ΣΥΝΤΑΞΙΟΥΧΩΝ: 

Στην παραπάνω κατηγορία συνταξιούχων συμπεριλαμβάνονται, 
εφόσον δεν δικαιούνται των παροχών της Εργατικής Εστίας και οι: 

— Ομογενείς που έχουν αναγνωρίσει χρόνια προϋπηρεσίας και 
παίρνουν σύνταξη από το ΙΚΑ. 

— Συνταξιούχοι βάσει απόφασης του Γενικού Λογιστηρίου του 
Κράτους, απ’ όπου χορηγείται και η σύνταξη, στην οποία απόφαση 
αναφέρεται η φράση «παθών εν υπηρεσία ένεκα ταύτης», όπως πλην 
άλλων οι: 

— Ανάπηροι πολέμου και προστατευόμενα μέλη, θύματα πολέμου 
και τα μετέχοντα στη σύνταξη μέλη και ανάπηροι ειρηνικής περιό- 
διου με την επίδειξη: 

1. Ταυτότητας που χορηγείται από το Υπουργείο Εθνικής Άμυ¬ 
νας. 

2. Αποκόμματος σύνταξης του Γενικού Λογιστηρίου και 

3. Ατομικού και οικογενειακού βιβλιάριου ασθένειας, το οποίο 
σφραγίζεται κατά τη χορήγηση του Δελτίου Κοινωνικού Τουρισμού. 

— Συνταξιούχοι του ΟΓΑ, που παίρνουν σύνταξη σαν ασφαλισμέ- 

νοι υπερήλικες, οι οποίοι εξαιρούνται από την υποχρέωση να προσκο¬ 
μίσουν εκκαθαριστικό σημείωμα ή βεβαίωση Εφορίας. 

— Συνταξιούχοι επαναπατρισθέντες με την επίδειξη ή προσκόμιση: 

1. Διαβατηρίου και σε ειδικές περιπτώσεις άδειας προσωρινής 
διαμονής απ’ όπου θ’ αποδεικνύεται η ιδιότητα ως πολιτικού πρό¬ 
σφυγα ή απόφαση της αρμόδιας υπηρεσίας για τον επαναπατρισμό. 

2. Αποκόμματος επιταγής, με την οποία εισπράττουν οικονομικά 
βοηθήματα. 

3. Βεβαίωσης των προσφυγικών οργανώσεων, όπου θα βεβαιώνε¬ 
ται ότι δεν υπάρχουν άλλα εισοδήματα και ότι εκδίδεται για να χρη¬ 
σιμοποιηθεί για τη χορήγηση δελτίων Κοινωνικού Τουρισμού. 

4. Βιβλιάριου συνταξιοδότησης. 

ΔΙΑΝΟΜΗ ΔΕΛΤΙΩΝ ΚΟΙΝΩΝΙΚΟΥ ΤΟΥΡΙΣΜΟΥ: 

Για τις παραπάνω κατηγορίες των εργαζομένων και των συντα¬ 
ξιούχων, η διανομή των δελτίων Κοινωνικού Τουρισμού γίνεται από 
τα Κεντρικά και Περιφερειακά Γραφεία του ΕΟΤ, τα Γραφεία Τουρι¬ 
σμού των Δήμων και τις Νομαρχίες, όπου δεν υπάρχει γραφείο ΕΟΤ 
και από τα συνδικαλιστικά όργανα μέσω των εκλεγμένων εκπροσώ¬ 
πων τους, όπου υπάρχει τέτοια δυνατότητα. 

Δ. ΠΟΛΥΤΕΚΝΟΙ: 

ΠΡΟΫΠΟΘΕΣΕΙΣ: 

Ανεξάρτητα από το οικογενειακό τους εισόδημα, εφόσον δεν δι¬ 
καιούνται των παροχών της Εργατικής Εστίας. 

ΔΙΚΑΙΟΛΟΓΗΤΙΚΑ: 

Η επίδειξη των παρακάτω δικαιολογητικών είναι απαραίτητη για 
να μπορούν οι πολύτεκνοι να παίρνουν δελτία Κοινωνικού Τουρι¬ 
σμού: 

— Ταυτότητα του πολύτεκνου ή βιβλιάριου πολυτεκνικής ιδιότη¬ 
τας των αρχηγών των οικογενειών. 

— Ατομικό και οικογενειακό βιβλιάριο ασθένειας, το οποίο σφρα¬ 
γίζεται κατά τη χορήγηση του δελτίου Κοινωνικού Τουρισμού. 

ΔΙΑΝΟΜΗ ΔΕΛΤΙΩΝ ΚΟΙΝΩΝΙΚΟΥ ΤΟΥΡΙΣΜΟΥ: 

Η διανομή τών δελτίων γίνεται από την ΑΣΠΕ και τις κατά τό¬ 
πους πολυτεκνικές οργανώσεις της χώρας. Όπου δεν υπάρχουν πολυ- 
τεκνικές οργανώσεις τα δελτία χορηγούνται από τα Κεντρικά και Πε¬ 
ριφερειακά γραφεία ΕΟΤ, τα Γραφεία Τουρισμού των Δήμων και τις 
Νομαρχίες. 

Ε. ΑΝΕΡΓΟΙ: 

ΔΙΑΝΟΜΗ ΔΕΛΤΙΩΝ ΚΑΙ ΔΙΚΑΙΟΛΟΓΗΤΙΚΑ: 

Η διανομή των δελτίων Κοινωνικού Τουρισμού γίνεται από τα Κε¬ 
ντρικά και Περιφερειακά Γραφεία του ΕΟΤ, τα Γραφεία Τουρισμού 
των Δήμων και τις Νομαρχίες όπου δεν υπάρχει γραφείο ΕΟΤ, με 
την επίδειξη: 

1. Κάρτας ανεργίας του ΟΑΕΔ (ανανεωμένη). 

2. Ατομικού και οικογενειακού βιβλιάριου ασθένειας, το οποίο 
σφραγίζεται κατά τη χορήγηση δελτίου Κοινωνικού Τουρισμού. 

Στην πιο πάνω κατηγορία συμπεριλαμβάνονται και οι άνεργοι πο¬ 
λιτικοί πρόσφυγές, στους οποίους χορηγείται δελτίο, με την προσκό¬ 
μιση των παρακάτω δικαιολογητικών: 

1. Διαβατηρίου και σε ειδικές περιπτώσεις, άδειας προσωρινής 
διαμονής, απ’ όπου θ’ αποδεικνύεται η ιδιότητα του πολιτικού πρό¬ 
σφυγα ή απόφαση της αρμόδιας υπηρεσίας για τον επαναπατρισμό. 

2. Βεβαίωσης του ΟΑΕΔ. 

3. Βεβαίωσης των προσφυγικών οργανώσεων, όπου θα βεβαιώνε¬ 
ται ότι δεν υπάρχουν άλλα εισοδήματα και ότι εκδίδεται για να χρη¬ 
σιμοποιηθεί για την χορήγηση δελτίων Κοινωνικού Τουρισμού. 

ΣΤ. ΑΓΡΟΤΕΣ - ΑΓΡΟΤΙΣΣΕΣ: 

ΠΡΟΫΠΟΘΕΣΕΙΣ: 

Δελτία Κοινωνικού Τουρισμού δικαιούνται οι αγρότες και-αγρό¬ 
τισσες που το εισόδημά τους είναι χαμηλό και είναι: 

— Κατά κύριο επάγγελμα αγρότες. 

— Μικρομεσαίοι ιδιοκτήτες και ακτήμονες. 

— Συνταξιούχοι. 


ΔΙΚΑΙΟΛΟΓΗΤΙΚΑ ΚΑΙ ΔΙΑΝΟΜΗ ΔΕΛΤΙΩΝ: 

Η επιλογή των δικαιούχων γίνεται από τις κατά τόπους συνεταιρι¬ 
στικές οργανώσεις και τους αγροτικούς συλλόγους με μόνο κριτήριο 
το ΧΑΜΗΛΟ ΕΙΣΟΔΗΜΑ των αγροτών που δεν θα πρέπει να ξεπερ¬ 
νάει τα καθορισθέντα για τις λοιπές κατηγορίες εργαζομένων και συ¬ 
νταξιούχων, όρια εισοδημάτων. Τα δελτία χορηγούνται σε όλους 
ανεξάρτητα τους αγρότες που έχουν τις παραπάνω προϋποθέσεις από 
τις κατά τόπους συνεταιριστικές οργανώσεις, στην περίπτωση δε που 
συνεταιριστικές οργανώσεις αδυνατούν ή έχουν έλλειψη δελτίων, οι 
αγρότες μπορούν να απευθύνονται στα περιφερειακά γραφεία του 
ΕΟΤ, στα Γραφεία Τουρισμού των Δήμων και τις Νομαρχίες όπου 
δεν υπάρχει γραφείο ΕΟΤ, προσκομίζοντας βεβαίωση που θα χορη¬ 
γείται από τις συνεταιριστικές οργανώσεις. 

Ζ. ΑΝΑΠΗΡΟΙ: 

— Άνεργοι ανάπηροι με επίδειξη του ειδικού δελτίου ανεργίας του 
ΟΑΕΔ. 

— Κωφάλαλοι, για μεν του επιδοτούμενους με επίδειξη του βιβλιά¬ 
ριου του Υπουργείου Υγείας και Πρόνοιας, με το οποίο εισπράττουν 
οικονομικά βοηθήματα, για δε τους μη επιδοτούμενους είτε βε¬ 
βαίωση γιατρού, είτε με το δελτίο ανεργίας του ανάπηρου του ΟΑΕΔ. 

— Ελαφρά σπαστικοί, είτε με την επίδειξη του βιβλιάριου επιδότη¬ 
σης του Υπουργείου, είτε βάσει γνωμάτευσης των πρωτοβάθμιων 
Υγιειονομικών Επιτροπών, είτε με βεβαίωση γιατρού. 

— Πάσχοντες από μεσογειακή αναιμία, με επίδειξη του βιβλιάριου 
επιδότησης του Υπουργείου. 

— Τυφλοί με την επίδειξη του βιβλιάριου επιδότησης του Υπουρ¬ 
γείου. 

Στους ανάπηρους δίνεται η δυνατότητα να οριστεί ένας συνοδός 
και σε εξαιρετικές περιπτώσεις δύο. Ο συνοδός ή οι συνοδοί δικαιού¬ 
νται χωριστό δελτίο Κοινωνικού Τουρισμού και απολαμβάνουν όλες 
τις παροχές και διευκολύνσεις που δίνονται από το πρόγραμμα. Στο 
δελτίο του συνοδού θα υπάρχει η ένδειξη «συνοδός αναπήρου». 

ΔΙΑΝΟΜΗ ΔΕΛΤΙΩΝ: 

Η διανομή των δελτίων γίνεται από τις Νομαρχίες (τμήματα 
Υπουργείου Υγείας και Πρόνοιας). Στην περίπτωση που η μετακί¬ 
νηση του δικαιούχου είναι δύσκολη, το δελτίο μπορεί να παραλάβει 
και άλλα άτομα, επιδεικνύοντας τα δικαιολογητικά και την αστυνο¬ 
μική ταυτότητα του δικαιούχου. 

Η. ΥΠΕΡΗΛΙΚΕΣ ΠΟΛΙΤΙΚΟΙ ΠΡΟΣΦΥΓΕΣ: 

ΔΙΚΑΙΟΛΟΓΗΤΙΚΑ 

Η επίδειξη των παρακάτω δικαιολογητικών είναι απαραίτητη 
για να μπορούν οι υπερήλικες πολιτικοί πρόσφυγες να παίρνουν δελ¬ 
τία Κοινωνικού Τουρισμού: 

1. Διαβατήριο και σε ειδικές περιπτώσεις άδεια προσωρινής δια¬ 
μονής, απ’ όπου θ’ αποδεικνύεται η ιδιότητα του πολιτικού πρό¬ 
σφυγα, ή απόφαση της αρμόδιας υπηρεσίας για τον επαναπατρισμό. 

2. Βεβαίωση των προσφυγικών οργανώσεων, όπου θα βεβαιώνε¬ 
ται ότι δεν υπάρχουν άλλα εισοδήματα και ότι εκδίδεται για να χρη¬ 
σιμοποιηθεί για την χορήγηση δελτίων Κοινωνικού Τουρισμού. 

ΔΙΑΝΟΜΗ ΔΕΛΤΙΩΝ: 

Η διανομή των δελτίων γίνεται από τα Κεντρικά και Περιφερεια¬ 
κά Γραφεία ΕΟΤ, τα Γραφεία Τουρισμού των Δήμων και τις Νομαρ¬ 
χίες όπου δεν υπάρχει γραφείο ΕΟΤ. 

Θ. ΑΓΩΝΙΣΤΕΣ ΕΘΝΙΚΗΣ ΑΝΤΙΣΤΑΣΗΣ: 

ΔΙΚΑΙΟΛΟΓΗΤΙΚΑ ΚΑΙ ΔΙΑΝΟΜΗ ΔΕΛΤΙΩΝ: 

Η διανομή των δελτίων γίνεται από τα Κεντρικά και Περιφερεια¬ 
κά Γραφεία ΕΟΤ, τα Γραφεία Τουρισμού των Δήμων και τις Νομαρ¬ 
χίες όπου δεν υπάρχει γραφείο ΕΟΤ, με την επίδειξη: 

1. Πιστοποιητικού αγωνιστού Εθνικής Αντίστασης που χορηγεί¬ 
ται από την ΔΕΠΑΘΑ ή τις κατά τόπους Νομαρχίες. 

2. Αστυνομικής ταυτότητας. 

3. Ατομικού και οικογενειακού βιβλιάριου ασθένειας, το οποίο 
σφραγίζεται κατά τη χορήγηση του Δελτίου Κοινωνικού Τουρισμού. 

4. Εκκαθαριστικό σημείωμα Εφορίας. 

ΠΙΝΑΚΑΣ II 
ΚΑΤΑΛΥΜΑΤΑ 


ΞΕΝΟΔΟΧΕΙΑ (Διανυκτέρευση και ημιδιατροφή) 


ΤΙΤΛΟΣ 

ΤΑΞΗ 

ΔΥΝΑΜΙ¬ 

ΚΟΤΗΤΑ 

ΣΕ ΚΛΙΝΕΣ 

ΣΥΝΟΛΙΚΗ 

ΤΙΜΗ 

ΜΗΝΕΣ ΣΥΜΜΕΤΟΧΗΣ 


ΞΕΝΙΑ ΑΡΤΑΣ 

Β' 

40 

1.500 

από 1.5.87 μέχρι 30.6.87 και από 1.9.87 
31.3.88 εκτός εορτών. 

μέχρι 

ΞΕΝΙΑ ΗΓΟΥΜΕΝΙΤΣΑΣ 

Β' 

72 

1.500 

από 1.5.87 μέχρι 30.6.87 και από 1.9.87 
31.10.87. 

μέχρι 

ΞΕΝΙΑ ΛΑΡΙΣΑΣ 

Β 

60 

1.400 

από 10.5.87 μέχρι 10.9.87. 


ΞΕΝΙΑ ΙΤΕΑΣ 

Β' 

36 

1.500 

από 1.5.87 μέχρι 31.3.88. 


ΞΕΝΙΑ ΛΕΥΚΑΔΑΣ 

Β' 

128 

1.500 

από 1.5.87 μέχρι 30.6.87 και από 1.9.87 μέχρι 
31.10.87 εκτός Σαββατοκύριακα μηνός Σεπτεμβρίου. 

ΞΕΝΙΑ ΚΥΘΝΟΥ 

Γ 

93 

1.400 

από 1.6.87 μέχρι 30.6.87 και από 1.9.87 
30.9.87. 

μέχρι 

ΞΕΝΙΑ ΓΚΟΛΦ ΑΦΑΝΤΟΥ ΡΟΔΟΥ 
ΤΟΥΡΙΣΤΙΚΟ ΣΥΓΚΡΟΤΗΜΑ 

Β' 

52 

1.500 

από 1.5.87 μέχρι 31.10.87. 


ΞΕΝΙΑ ΠΕΖΟΝΗΣΙ ΕΡΕΤΡΙΑΣ 

Γ' 

18 

1.400 

από 1.5.87 μέχρι 31.10.87. 


ΞΕΝΙΑ ΒΥΤΙΝΑΣ 

Β 

40 

1.500 

από 4.6.87 μέχρι 15.9.87. 


ΞΕΝΙΑ ΕΠΙΔΑΥΡΟΥ 

Β' 

48 

1.500 

από 1.6.87 μέχρι 30.6.87 και από 1.9.87 
30.9.87. 

μέχρι 

ΞΕΝΙΑ ΚΑΣΤΑΝΙΑΣ 

Β' 

34 

1.500 

από 1.5.87 μέχρι 14.7.87 και από 21.8.87 
31.3.88 εκτός Παρασκευοσαββατοκύριακα και 
τές. 

μέχρι 

γιορ- 

ΞΕΝΙΑ ΚΥΛΛΗΝΗΣ 

Α' 

160 

1.600 

από 1.5.87 μέχρι 15.10.87. 


ΞΕΝΙΑ ΚΥΛΛΗΝΗΣ 

Γ' 

150 

1.400 

από 1.5.87 μέχρι 15.10.87. 


ΞΕΝΙΑ ΠΑΛΛΑΣ 

Πολυτ. 

96 

1.600 

από 1.5.87 μέχρι 30.6.87 και από 1.9.87 
31.3.88 εκτός Παρασκευοσαββατοκύριακα και 
τές. 

μέχρι 

γιορ- 

ΞΕΝΙΑ ΑΚΡΟΝΑΥΠΛΙΑΣ 

ΤΙΤΛΟΣ 

Α' 

98 1.600 

ΜΗΝΕΣ ΣΥΜΜΕΤΟΧΗΣ 

από 1.5.87 μέχρι 30.6.87 και από 1.9.87 
31.3.88 εκτός Παρασκευοσαββατοκύριακα και 
τές. 

ΚΑΜΠΙΝΓΚΣ (Διανυκτέρευση) 

μέχρι 

γιορ- 


ΑΛΕΞΑΝΔΡΟΥΠΟΛΗΣ 

από 1.5.87 

μέχρι 31.10.87. 


Αλεξανδρούπολη 




ΦΑΝΑΡΙΟΥ ΚΟΜΟΤΙΝΗΣ 

από 1.5.87 

μέχρι 15.7.87 και από 15.8.87 μέχρι 

Φανάρι Κομοτινής 

31.10.87. 



ΚΑΒΑΛΑΣ 

από 1.5.87 

μέχρι 30.6.87 και από 1.9.87 

μέχρι 

Καβάλα 

31.3.88. 



ΠΡΙΝΟΥ ΘΑΣΟΥ 

από 1.5.87 

μέχρι 31.10.87. 


Θάσος 




ΚΑΛΑΝΔΡΑΣ 

από 1.5.87 

μέχρι 31.5.87 και από 1.9.87 

μέχρι 

Κασσάνδρα Χαλκιδικής 

30.9.87. 



ΚΡΥΟΠΗΓΗΣ 

από 1.5.87 

μέχρι 31.5.87 και από 1.9.87 

μέχρι 

Κασσάνδρα Χαλκιδικής 

30.9.87. 



ΑΣΓΙΡΟΒΑΛΤΑΣ 

από 1.5.87 

μέχρι 31.10.87. 


Θεσσαλονίκη 




ΕΠΑΝΟΜΗΣ 

από 1.5.87 

μέχρι 31.10.87. 


Θεσσαλονίκη 




ΘΕΡΜΑΪΚΟΥ 

από 1.5.87 

μέχρι 30.6.87 και από 1.9.87 

μέχρι 

Αγ. Τριάδα Θεσσαλονίκης 

31.10.87. 



ΟΛΥΜΠΟΥ 

από 1.5.87 

μέχρι 30.6.87 και από 20.8.87 μέχρι 


31.10.87 



ΚΛΜΜΕΝΩΝ ΒΟΥΡΛΩΝ 

από 1.5.87 

μέχρι 31.10.87 


Καμμένα Βούρλα 




ΠΛΤΡΩΝ 

από 1.5.87 

μέχρι 31.10.87. 


Αγυία Πατρών 




ΚΥΛΛΗΝΗΣ 

από 1.5.87 

μέχρι 31.10.87. 



Κυλλήνη 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΔΟΣΙΑΚΟΙ ΟΙΚΙΣΜΟΙ 


ΤΙΤΛΟΣ 


ΣΥΝΟΛΙΚΗ ΜΗΝΕΣ ΣΥΜΜΕΤΟΧΗΣ 
ΤΙΜΗ 


ΞΕΝΩΝΑΣ ΜΟΥΣΛΗ 

ΜΑΚΡΥΝΙΤΣΑ ΠΙΙΛΙΟΥ 

1.200 

(Διανυκτέρευση και πρωινό) 

ΞΕΝΩΝΑΣ ΞΗΡΑΔΑΚΗ 

1.200 

(Διανυκτέρευση και πρωϊνό) 

ΞΕΝΩΝΑΣ ΣΙΣΙΛΙΑΝΟΥ 

1.200 

(Διανυκτέρευση και πρωϊνό) 

ΟΙΚΙΣΜΟΣ ΒΥΖΙΤΣΑΣ ΠΗΛΙΟΥ 

1.200 

(Διανυκτέρευση και πρωϊνό) 

ΣΠΙΤΙΑ ΟΙΑΣ ΣΑΝΤΟΡΙΝΗΣ 

1.150 

(Διανυκτέρευση) 

ΟΙΚΙΣΜΟΣ ΦΙΣΚΑΡΔΟΥ ΚΕΦΑΛΛΗΝΙΑΣ 

1.200 

(Διανυκτέρευση και πρωϊνό) 

ΣΠΙΤΙΑ ΜΕΣΤΩΝ ΧΙΟΥ 

1.150 

(Διανυκτέρευση) 

ΞΕΝΩΝΑΣ ΨΑΡΡΩΝ 

1.200 

(Διανυκτέρευση και πρωϊνό) 

ΟΙΚΙΣΜΟΣ ΠΑΠΙΓΚΟ - ΗΠΕΙΡΟΣ 

1.200 

(Διανυκτέρευση και πρωϊνό) 

ΞΕΝΩΝΑΣ ΠΥΡΓΟΥ ΚΑΠΕΤΑΝΑΚΟΥ 

1.200 

(Διανυκτέρευση και πρωϊνό) 



από 1.5.87 μέχρι 30.6.87 και από 1.9.87 
μέχρι 31.3.88 εκτός Παρασκευής και Σαββάτου. 

από 1.5.87 μέχρι 30.6.87 και από 1.9.87 
μέχρι 31.3.88 εκτός Παρασκευής και Σαββάτου, 
από 1.5.87 μέχρι 30.6.87 και από 1.9.87 
μέχρι 31.3.88 εκτός Παρασκευής και Σαββάτου, 
από 1.5.87 μέχρι 30.6.87 και από 1.9.87 
μέχρι 31.3.88 εκτός Παρασκευής και Σαββάτου, 
από 1.5.87 μέχρι 30.6.87 και από 1.9.87 
μέχρι 31.3.88 εκτός εορτών, 
από 1.5.87 μέχρι 30.6.87 και από 1.9.87 
μέχρι 31.10.87. 

από 1.5.87 μέχρι 31.3.88 εκτός εορτών. 

από 1.5.87 μέχρι 15.10.87. 

από 1.5.87 μέχρι 31.3.88 εκτός εορτών. 

από 1.5.87 μέχρι 30.6.87 και από 1.9.87 
μέχρι 31.10.87. 


Αριθ. ΥΠΠΟ/Δ1ΛΑΠ/ Γ/11538/679 (3) 

Χαρακτηρισμός ως έργου τέχνης του διορόφου κτίσματος στη Χώρα 
Σφακίων, ιδιοκτησίας της Μητρόπολης Λάμπης και Σφακίων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων», που δημοσιεύθηκε «στο ΦΕΚ 
137/τΑ/26.7.85. 

β) Του άρθρου 52 του Ν. 5351/1932 «περί Αρχαιοτήτων. 

γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενέστερων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΥΑ με αριθ. ΥΙΊΠ0/Δ10ΙΚ/0 - Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
Εντολή Υπουργού» στο Γενικό Γραμματέα, στον Ειδικό Γραμματέα 
του Διοικητικού Τομέα Πολιτιστικής Κληρονομιάς και στους Προϊ¬ 
σταμένους Δ/νσεων, Τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού» (ΦΕΚ 548/τβ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Δυτικής Κρήτης με αριθμό 1/23.2.87, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία, σύμφωνα με τις διατάξεις του Ν. 1469/50, το διόροφο 
κτίσμα στη Χώρα Σφακίων, ιδιοκτησίας της Μητρόπολης Λάμπης 
και Σφακίων, γιατί αποτελεί χαρακτηριστικό δείγμα αρχιτεκτονικής 
του δεύτερου μισού του περασμένου αιώνα και είναι από τα λίγα στην 
περιοχή που έχει διατηρήσει την αρχική του μορφή, την ενδιαφέ¬ 
ρουσα τυπολογία, την αυλή με το χαρακτηριστικό παραδοσιακό 
φούρνο, και διακοσμητικά στοιχεία και αρχιτεκτονικής της όψιμης 
τουρκοκρατίας στην Κρήτη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 ΜαΤου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. ΥΠΠΟ/ΔΙΛΑΠ/ Γ/14379/862 (4) 

Χαρακτηρισμός ως έργου τέχνης της οικίας «Τζώρτζη» στον Άγιο 
Γεώργιο Νηλείας Πηλίου, ιδιοκτησίας Αριστείδη Παπαδογιωργάκη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργά¬ 
νων», που δημοσιεύθηκε στο ΦΕΚ 137ΛΑ/26.7.85. 

β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενέστερων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΥΑ με αριθ. ΥΠΠΟ/ΔΙΟΙΚ/Ο - Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
Εντολή Υπουργού» στο Γενικό Γραμματέα, στον Ειδικό Γραμματέα 
του Διοικητικού Τομέα Πολιτιστικής Κληρονομιάς και στους Προϊ¬ 
σταμένους Δ/νσεων, Τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού» (ΦΕΚ 548/τβ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

3. Τα στοιχεία του Φακέλου. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Θεσσαλίας με αριθμό 20/20.3.87, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία, σύμφωνα με τις διατάξεις του Ν. 1469/50, την οικία 
«Τζώρτζη» στον Άγιο Γεώγιο Νηλείας στο Πήλιο, ιδιοκτησίας Αρι¬ 
στείδη Παπαδογιωργάκη, γιατί αποτελεί αξιόλογο δείγμα της αρχι¬ 
τεκτονικής, όπως διαμορφώθηκε αυτή στο τέλος του περασμένου 
αιώνα στον οικισμό και έχει πολύ ενδιαφέροντα μορφολογικά στοι¬ 
χεία που χαρακτηρίζονται από τη συμμετρική όψη, τα τραβηχτά επι¬ 
χρίσματα, το μαρμάρινο θύρωμα της εισόδου, τα λιθανάγλυφα φου- 
ρούσια, κ.α. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 ΜαΓου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

Λ ριθ. (ι(Η)Ο _ (5) 

Εγκριση του Ειδικού Κανονισμού Λιμένα Ηγουμενίτσας αριθ. 17. 

Ο ΝΟΜΑΡΧΗΣ ΘΕΣΠΡΩΤΙΑΣ 
Σύμφωνα με: 

1. Τις διατάξεις του άρθρου 15'6 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ 119 - Α/8.9.83). 

3. Το σχέδιο του Ειδικού Κανονισμού Λιμένα Ηγουμενίτσας, που 
μας υποβλήθηκε με την αναφορά της Λιμενικής Αρχής Ηγουμενίτσας 
αριθ. 1835/19.5.87 και επειδή, με τις ανωτέρω διατάξεις ρυθμίζο¬ 
νται θέματα που κανονίζουν την εύρυθμη λειτουργία του λιμένα, απο¬ 
φασίζουμε: 

Αρθρο Μόνο 

α) Εγκρίνουμε τον παρακάτω Ειδικό Κανονισμό του Λιμένα 
Ηγουμενίτσας αριθ. 17. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΓΟΥΜΕΝΙΤΣΑΣ ΑΡΙΘ. 17 

Αναπροσαρμογή Λεμβουχικών και Αχθοφορικών Δικαιωμάτων λι¬ 
μένα Ηγουμενίτσας». 

1 

Ο ΛΙΜΕΝΑΡΧΗΣ ΗΓΟΥΜΕΝΙΤΣΑΣ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικο- 
ποιηθέντος Νόμου 499/47 «περί πειθαρχικής εξουσίας των Προϊστα¬ 
μένων των Λιμενικών Αρχών» (ΦΕΚ 162Α), συνδιαζόμενες με τα 
άρθρα 141 — 157 του Ν.Δ. 187/73 με το οποίο κυρώθηκε ο Κώδικας 
Δημοσίου Ναυτικού Δικαίου (ΦΕΚ 261—Α). 

β) Τις διατάξεις του Ν.Δ. 444/70 «περί αρμοδιότητας του Λ.Σ. 
και σχέσεως προς τις αρμοδιότητες των Σωμάτων Ασφαλείας» (ΦΕΚ 
39 - Α/70). 

γ) Τις διατάξεις του Π.Δ. 388/83 (ΦΕΚ 119 - Α/8.9.83), δια- 
τάσσουμε: 

Άρθρο 1. 

Ο παρών Ειδικός Κανονισμός Λιμένα Ηγουμενίτσας, ισχύει στην 
χερσαία και θαλάσσια ζώνη του, τους λιμένες, τους όρμους καθώς και 
τη θαλάσσια έκταση της περιοχής δικαιοδοσίας της Λιμενικής Αρχής 
και των υφισταμένων της Λιμενικών Σταθμών και Υπαλλήλων Λι¬ 
μένα, καθώς αυτή καθορίζεται από τις κείμενες διατάξεις. 

ΛΕΜΒΟΥΧΙΚΑ ΔΙΚΑΙΩΜΑΤΑ 

Άρθρο 2. 

Η μεταφορά προσώπων ή πραγμάτων και εφοδίων γίνεται με τις 
αναγνωρισμένες λέμβους του λιμένα (λάντζες), οι οποίες έχουν εφο- 
διασθεί με σχετική άδεια σύμφωνα με το άρθρο 107 του Γενικού Κα¬ 
νονισμού Λιμένα μας. 

Άρθρο 3. 

Τα λεμβουχικά δικαιώματα για την μεταφορά επιβατών μετά των 
συνήθων αποσκευών τους, στα επί της άγκυρας παραμένοντα πλοία 
μέχρι της προβλήτας και αντίστροφα, ορίζονται όπως παρακάτω: 

α) Για επιβάτες ανεξάρτητα θέσης δρχ. 55. 

β) Για μεταφορά επισκεπτών καταβάλλεται για κάθε διαδρομή με 
επάνοδο το άτομο δρχ. 67. 

Άρθρο 4. 

Απαλλάσσονται από την καταβολή λεμβουχικών δικαιωμάτων: 

α) Παιδιά μέχρι 5 χρόνων. 

β) Οι οπλίτες των Ενόπλων Δυνάμεων και των Σωμάτων Ασφα¬ 
λείας που ταξειδεύουν με κατάσταση επιβίβασης. 

γ) Αυτοί που ταξειδεύουν με δωρεά εισιτήρια των Λιμενικών Αρ¬ 
χών. 


Άρθρο 5. 

Παρέχεται έκπτωση 50% στα λεμβουχικά δικαιώματα των παρα¬ 
κάτω περιπτώσεων: 

α) Σε στρατιωτικούς και σε άνδρες των Σωμάτων Ασφαλείας. 

β) Σε παιδιά ηλικίας 5—10 χρόνων. 

γ) Σε Αθλητικά Σωματεία — Εκδρομές σχολείων — Συλλόγων — 
Προσκόπων κ.λπ. 

δ) Σε συνταξιούχους ΝΑΤ. 

Άρθρο 6. 

I 

Τα λεμβουχικά δικαιώματα εισπράττονται με ειδικές έντυπες 
αποδείξεις κανονικά θεωρημένες, από τον υπόλογο για την είσπραξη 
λεμβούχο, ο οποίος ορίζεται από την Λιμενική Αρχή. 

Άρθρο 7. 

Το λεμβουχικά δικαίωμα, σε περίπτωση που θα αφιχθούν τουρι¬ 
στικά πλοία, για την αποεπιβίβαση των περιηγητών, καθορίζεται σε 
δρχ. 71 κατά περιηγητή. 

Άρθρο 8. 

Εάν για την αποεπιβίβαση των περιηγητών χρησιμοποιηθούν οι 
λέμβοι τβυ πλοίου που μεταφέρει τους περιηγητάς, χωρίς να χρησι¬ 
μοποιηθούν οι λέμβοι των λεμβούχων, το λεμβουχικά δικαίωμα του 
παραπάνω άρθρου μειώνεται κατά 50% και περιλαμβάνει και την 
αμοιβή των λεμβούχων για την προσωπική εργασία που παρέχουν. 

Άρθρο 9. 

Σε περίπτωση που το πλοίο πλευρίσει ή πρυμνοδετήσει και η αποε¬ 
πιβίβαση των περιηγητών γίνεται χωρίς την μεσολάβηση πλωτών 
μέσων, δεν καταβάλλεται λεμβουχικά δικαίωμα. 

Άρθρο 10. 

Καθορίζουμε όπως παρακάτω τα λεμβουχικά δικαιώματα 
αποσκευών όταν οι αποσκευές υπερβαίνουν τα 25 κιλά βάρος κατά 
επιβάτη: 

α) Διάφορα μικροφορτία κατά κιλό δρχ. 0,56. ; 

β) ’ Επιπλα, σκεύη, βαρειά αντικείμενα κατά κιλό δρχ. 0,71. 

Άρθρο 11. 

Κάθε ζημιά ή απώλεια αποσκευών που προέρχεται από αποδεδει¬ 
γμένη, κατά τη κρίση της Λιμενικής Αρχής, υπαιτιότητα των λεμ¬ 
βούχων, τους βαρύνει. 

Άρθρο 12. 

Για την εξυπηρέτηση αγκυροβολημένων Φ/Γ ή Ε/Γ πλοίων, ορίζε¬ 
ται αντάλλαγμα ολικής μίσθωσης λέμβου, που περιλαμβάνει και την 
αμοιβή των λεμβούχων που επιβαίνουν, το οποίο καθορίζεται σε δρχ. 
175 για κάθε δρομολόγιο της λέμβου και για απόσταση μέχρι ένα 
μίλλι από την προβλήτα του λιμένα από ώρα 08.00' μέχρι 20.00', σε 
δρχ. 264 από ώρα 20.00' μέχρι 24.00' και σε δρχ. 352 από ώρα 
24.00' μέχρι 08.00'. 

Για αποστάσεις μεγαλύτερες του μιλλίου, το λεμβουχικά δι¬ 
καίωμα καθορίζεται με ελεύθερη συμφωνία και σε περίπτωση ασυμ¬ 
φωνίας με απόφαση του Λιμενάρχη. 

Άρθρο 13. 

Καθορίζουμε αντάλλαγμα για χρήση της λέμβου, που περιλαμβά¬ 
νει και την αμοιβή των λεμβούχων που επιβαίνουν, για αποκλειστική 
χρήση προς μεταφορά επίπλων, αποσκευών και εμπορευμάτων από ή 
προς το πλοίο δρχ. 527, προκειμένου δε για μεταφορά από πλοίο που 
ευρίσκεται μακριά του λιμένα ή όρμου σε δρχ. 702. 

14 πιο πάνω τιμή μειώνεται κατά 30%, όταν πρόκειται για είδη 
Δημοσίου, γεωργικών εφοδίων που διακινούνται από την ΑΤΕ ή άλ¬ 
λων Κρατικών ή Κοινοφελών Οργανισμών. 

Άρθρο 14. 

1. Το λεμβουχικό δικαίωμα, για την κατά πλοίο ολική μίσθωση 
της λέμβου (λάντζας) από τον πλοιοκτήτη, ναυτικό πράκτορα ή 
ιδιώτη, είτε για μεταφορά υπηρεσιακών οργάνων για ελευθεροκοινω¬ 
νία πλοίου, είτε για μεταφορά επιβατών, επισκεπτών, μελών πληρώ¬ 
ματος, μετά των συνήθη αποσκευών τους, από την προβλήτα λιμένα 
εξωτερικού μέχρι τα παροπλισμένα πλοία, καθορίζεται σε δρχ. 842. 

2. Ως ολική μίσθωση λέμβου νοείται μία πλήρη διαδρομή (μετά¬ 
βαση — επιστροφή) με αναμονή της λέμβου μέχρι 30" λεπτά. Για πα¬ 
ραμονή πέρα της μισής ώρας, τα στη παραγ. 1 λεμβουχικά δικαιώ¬ 
ματα αυξάνονται κατά 50%, για κάθε μία ώρα αναμονής και μέχρι 3 
ώρες. Για κάθε μία ώρα αναμονής πέρα των 3 ωρών τα λεμβουχικά 
δικαιώματα αυξάνονται κατά 100%. 

3. Ως συνήθεις αποσκευές νοούνται αντικείμενα γενικά βάρους μέ¬ 
χρι 70 κιλά ή όγκου 0,5 Μ 3 . Για αποσκευές πέρα των ανωτέρω 
ορίων, εισπράττεται ξεχωριστό λεμβουχικό δικαίωμα 42 δρχ. ανά 70 
κιλά ή. 1Μ 3 . 

4. Οι λεμβούχοι έχουν υποχρέωση νά βοηθούν τα άτομα που με¬ 
ταφέρουν αποσκευές κατά την φόρτωση και εκφόρτωσή τους και να 
φροντίζουν για την ασφαλή τακτοποίησή τους μέσα στις λέμβους. 

Άρθρο 15. 

1. Τα λεμβουχικά δικαιώματα, όπως αυτά καθορίζονται στο 
προηγούμενο άρθρο, προσαυξάνονται, αφενός μεν κατά ποσοστό 
30% τις μη εργάσιμες ώρες, αφετέρου δε κατά ποσοστό 75% τις 
εξαιρέσιμες μέρες και Κυριακές. 

2. Για την εφαρμογή της προηγούμενης παραγράφου, ως εργάσι¬ 
μες ώρες των λέμβων ορίζονται από 07.00' μέχρι 17.00 ώρα κατά 
την χειμερινή περίοδο (1η Οκτωβρίου μέχρι 31 Μαρτίου και από 
07.00" μέχρι 19.00" ώρα για την θερινή περίοδο (1η Απριλίου μέχρι 
30 Σεπτεμβρίου). 

3. Για την εφαρμογή της ίδιας παραγράφου, ως εξαιρέσιμες μέ¬ 
ρες, ορίζονται οι: 1) Οι Κυριακές, 2) η 1η Ιανουάριου, (3) των Θεο- 
φανείων, 4) η Καθαρή Δευτέρα, 5) η 25η Μαρτίου, 6) η Μ. Πα¬ 
ρασκευή, 7) η 2α του Πάσχα, 8) η 1η Μαϊου, 9) της Ανάληψης, 
10) η 15η Αυγούστου, 11) η 14 Σεπτεμβρίου, 12) η 28η Οκτω¬ 
βρίου, 13) του Αγ. Νικολάου, 14) Τα Χριστούγεννα, 15) η 2η Χρι¬ 
στουγέννων και 16) του Αγ. Δονάτου (τοπική εορτή). 

4. Για αναμονή της λέμβου μετά την φόρτωση των εφοδίων λόγω 
μη εγκαίρου άφιξης του πλοίου, εισπράττονται δρχ. 421 για κάθε 
ώρα αναμονής, ανεξάρτητα από το τιμολόγιο μεταφοράς. 

Άρθρο 16. 

Για κάθε περίπτωση, ως και για κάθε αμφισβήτηση ή διαφορά που 
ήθελε προκόψει και δεν προβλέπεται από τον Κανονισμό αυτόν, το 
λεμβουχικό δικαίωμα καθορίζεται κατόπιν συμφωνίας των ενδιαφε¬ 
ρομένων. Σε περίπτωση ασυμφωνίας η λύση δίνεται από την Λιμενι¬ 
κή Αρχή, η απόφαση της οποίας είναι υποχρεωτική. 

Άρθρο 17. 

1. Τα ιδιόκτητα πλωτά μέσα των εφοπλιστών, πρακτόρων ή προ¬ 
μηθευτών τα οποία χρησιμοποιούνται για εξυπηρέτησή τους, κατόπιν 
αδείας της Λιμενικής Αρχής, δεν επιτρέπεται να μεταφέρουν επισκέ¬ 
πτες ή μέλη πληρώματος, εκτός από τον πλοίαρχο. 

2. Επίσης απαγορεύεται στα παραπάνω πρόσωπα να μισθώνουν 
πλωτά μέσα, για εξυπηρέτησή τους, εφόσον οι λεμβούχοι διαθέτουν 
κατάλληλα πλωτά μέσα. 

3. Απαγορεύεται ή χρησιμοποίηση από το πλήρωμα λέμβων του 
πλοίου, για οποιοδήποτε λόγο, χωρίς άδεια της Λιμενικής Αρχής. 

Άρθρο 18. 

1. Οι πράκτορες που περιμένρυν πλοίο, υποχρεούνται να ειδο¬ 
ποιούν προ 12 ώρες τους λεμβούχους. 

2. Οι λεμβούχοι είναι υποχρεωμένοι να ευρίσκονται με τις λέμ¬ 
βους τους στο λιμάνι για εκτέλεση δρομολογίου από 07.00 μέχρι 
22.00" ώρα και να συμμορφώνονται σε ότι αφορά την διενέργεια της 
λεμβουχικής εργασίας χωρίς καμμία πρόφαση, προς τις υποδείξεις 
και Διαταγές της Λιμενικής Αρχής σε οποιαδήποτε χρονική στιγμή. 


3. Οι θέσεις αποεπιβίβασης επιβατών και φορτ/σης εμπορευμά¬ 
των, καθορίζονται από την Λιμενική Αρχή Ηγουμενίτσας. 

4. Το τιμολόγιο που ισχύει, αναρτάται με ευθύνη και φροντίδα 
του λεμβούχου σε κατάλληλη θέση της λέμβου για να λαμβάνουν 
γνώση οι συναλλασσόμενοι. 

Άρθρο 19. 

Στα δια του Κανονισμού αυτού καθοριζόμενα λεμβουχικά δικαιώ¬ 
ματα, ως και στα αχθοφορικά δικαιώματα του άρθρου 21 του Κανο¬ 
νισμού αυτού, αμοιβές και αποζημιώσεις περιλαμβάνεται και η υπέρ 
ΙΚΑ εργοδοτική εισφορά και δεν υπόκεινται σε καμία αύξηση λόγω 
δώρου εορτών ή άλλης αιτίας. 

Απαγορεύεται η είσπραξη φιλοδωρήματος από τους λεμβούχους 
και αχθ/ρους. 

Άρθρο 20. 

. Καθορίζουμε όπως παρακάτω την αμοιβή των λεμβούχων για την 
πρόσδεση — λύση των κάβων των πλοίων κατά την παραβολή ή πρυ- 
μνοδέτησή τους στο λιμάνι, ανεξάρτητα του είδους αυτών, η οποία 
καταβάλλεται από τους ναυτικούς πράκτορες μετά τον απόπλου του 
πλοίου: α) Για πλοία από 101 κοχ μέχρι 500 κοχ, δρχ. 175, β) για 
πλοία από 501 κοχ μέχρι 1.500 κοχ, δρχ. 352, και γ) για πλοία 
από 1501 κοχ και άνω δρχ. 527. 

Για πλοία μέχρι 100 κοχ και για Ελληνικά πολεμικά πλοία δεν 
εισπράττεται αμοιβή για πρόσδεση και λύση των κάβων τους. 

ΑΧΘΟΦΟΡΙΚΑ ΔΙΚΑΙΩΜΑΤΑ 

Άρθρο 21. 

1. Τα δικαιώματα των αποσκευοφορέων στο λιμάνι μας καθορί¬ 
ζονται, όπως παρακάτω: 

. α) Για επιβάτες Α' θέσης δρχ. 32. 
β) Για επιβάτες Β' θέσης δρχ. 26. 
γ) Για επιβάτες Γ' θέσης δρχ. 23. 

2, Για αποσκευές πέρα των συνήθων (συνήθως αποσκευή λογίζε¬ 
ται η μέχρι 25 κιλά βάρους) τα αχθοφορικά δικαιώματα καθορίζο¬ 
νται όπως παρακάτω: 

α) Βαλίτσες, δέματα, σάκκοι κ.λπ. βάρους από 25 — 30 κιλά κα¬ 
τά τεμάχιο δρχ. 16. 

β) Βαλίτσες, δέματα, σάκκοι κ.λπ. βάρους από 31 — 50 κιλά κα¬ 
τά τεμάχιο δρχ. 26. 

γ) Μπαούλα, ηλεκτρικές συσκευές, έπιπλα, δέματα κ.λπ. άνω των 
50 κιλών κατά τεμάχιο δρχ. 44. 

Άρθρο 22. 

Η είσπραξη των αχθοφορικών δικαιωμάτων γίνεται από τους ναυ¬ 
τικούς πράκτορες κατά την έκδοση του εισιτηρίου και αποδίδεται 
στους αχθοφόρους μετά τον απόπλου του πλοίου. Ως αμοιβή του ο 
ναυτικός πράκτορας παίρνει 5% από τα αχθοφορικά δικαιώματα που 
θα εισπράξει. 

Άρθρο 23. 

1. Δεν εισπράττονται αχθοφορικά δικαιώματα στις εξής περιπτώ¬ 
σεις: 

α) Σε εισιτήρια που εκδίδονται βάσει καταστάσεων επιβίβασης 
στους οπλίτες των Ενόπλων Δυνάμεων και των Σωμάτων Ασφα¬ 
λείας. 

β) Σε εισιτήρια απορίας που εκδίδονται από την Λιμενική Αρχή, 
γ) Σε παιδικά εισιτήρια. 

2. Τα παραπάνω αχθοφορικά δικαιώματα μειώνονται κατά 50% 
προκειμένου περί ανδρών των Ενόπλων Δυνάμεων και των Σωμά¬ 
των Ασφαλείας. 

3. Σε εισιτήρια που εκδίδονται με έκπτωση κατόπιν σχετικών 
αποφάσεων του ΤΕΝ, παρέχεται η αντίστοιχη έκπτωση. 

4. Επιβάτες κάτοχοι εισιτηρίων επιστροφής, υποχρεούνται στην 
καταβολή ανάλογου αχθοφορικού δικαιώματος κατά την παρουσία¬ 
σή τους στο Ναυτ. πρακτορείο για την δήλωση της ημέρας που θα 
επιστρέψουν. 

Άρθρο 24. 

Αχθοφορικά δικαιώματα εισπράττονται μόνο για τους επιβάτες 
που επιβιβάζονται. * 


Άρθρο 25. 

Κάθε περίπτωση που δεν προβλέπεται από τις παραπάνω διατάξεις 
ή κάθε τυχόν διαφορά που θα προκόψει κατά την εφαρμογή των πα¬ 
ραπάνω διατάξεων, επιλύεται από την Λιμενική Αρχή Ηγουμενίτσας. 


Άρθρο 26. 

Από την δημοσίευση του Κανον,υ Γ ·.υύ_αυτοό, καταργείται ο αριθ. 
14/84 Ειδικός Κανονισμός Λιμένα Ηγουμενίτσας. 


Άρθρο 27. 

Οι παραβάτες του παρόντος Ειδικού Κανονισμού του οποίου η 
ισχύς αρχίζει από την δημοσίευσή του στην Εφημερίδα της Κυβέρνη¬ 
σης και η εκτέλεση του ανατίθεται στα Λιμενικά Όργανα, ανεξάρ¬ 
τητα από τις συντρέχουσες ποινικές και αστικές ευθύνες κατά την 
ισχύουσα Νομοθεσία, υπόκεινται και στις κυρώσεις του άρθρου 157 
του Ν.Δ. 187/73 (ΦΕΚ 261 - Α/3.10.73) περί Κ.Δ.Ν.Δ., όπως τρο¬ 
ποποιήθηκε με το Π.Δ. 207/85 (ΦΕΚ 760 — Α/3.5.85). 

Ηγουμενίτσα, 19 ΜαΓου 1987 

Ο Λιμενάρχης 
1. ΚΑΨΟΚΟΛΗΣ 

Ορίζουμε ημερομηνία έναρξης ισχύος αυτού από την ημέρα δημο¬ 
σίευσης του στην Εφημερίδα της Κυβέρνησης 

Ηγουμενίτσα 25 ΜαΓου 1987 
Ο Νομάρχης 

ΠΑΝΑΓΙΩΤΗΣ ΣΚΑΛΤ-ΣΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



